b'\n_START_ARTICLE_\nXinchang (Shaoxing)\n_START_PARAGRAPH_\nXinchang (kinesisk: \xe6\x96\xb0\xe6\x98\x8c\xe5\x8e\xbf; pinyin: X\xc4\xabnch\xc4\x81ng Xi\xc3\xa0n) er et fylke i provinsen Zhejiang i Folkerepublikken Kina. Det er del av byprefekturet Shaoxing._NEWLINE_I 1999 hadde fylket et folketall p\xc3\xa5 434\xc2\xa0360 innbyggere.\n_START_SECTION_\nDafotempelet\n_START_PARAGRAPH_\nDafotempelet (\xe5\xa4\xa7\xe4\xbd\x9b\xe5\xaf\xba, D\xc3\xa0f\xc3\xb3 S\xc3\xac) er et kjent buddhistisk tempel, som tiltrekker sv\xc3\xa6rt mange bes\xc3\xb8kende. Det har en historie som g\xc3\xa5r tilbake til f\xc3\xb8r \xc3\xa5r 1000 e.Kr. Under Kulturrevolusjonen ble det sk\xc3\xa5net fra R\xc3\xb8degardistenes vandalisme ved at lokalbefolkningen tildekket de store buddhafigurene med portretter av Mao Zedong.\n_START_SECTION_\nSamferdsel\n_START_PARAGRAPH_\nKinas riksvei 104 l\xc3\xb8per gjennom fylket. Den begynner i Beijing, l\xc3\xb8per s\xc3\xb8rover via Dezhou og s\xc3\xa5 til Jinan, Xuzhou, Nanjing, Hangzhou, Wenzhou og ender opp i Fuzhou.'